பேச்சு:தனிமங்களின் தமிழ்ப் பெயர்கள் - தமிழ் விக்கிபீடியா (Tamil Wikipedia)

# பேச்சு:தனிமங்களின் தமிழ்ப் பெயர்கள்

### கட்டற்ற கலைக்களஞ்சியமான விக்கிபீடியாவில் இருந்து.

பார்க்க - பேச்சு:நீலிறும்பு --கோபி 19:11, 24 ஆகஸ்ட் 2006 (UTC)

கட்டுரையின் இரண்டாவது பாகத்தில் கார உலோகங்கள் பக்கத்தில் இருந்தவற்றை வெட்டி ஒட்டியுள்ளேன். --சிவகுமார் 10:36, 27 ஆகஸ்ட் 2006 (UTC)

## [தொகு] பேச்சு:நீலிரும்பிலிருந்து

இரும்பு தானே சரியான எழுத்துக்கூட்டல்?--ரவி 19:07, 11 ஆகஸ்ட் 2006 (UTC)

ஆமாம். எனக்குத் தெரிந்த அளவில் இரும்பு தான் சரியானது. தனிமங்களுக்கு ஆங்கிலம் தவிர்த்து தமிழில் பெயரிட நினைக்கும் ஆர்வலர்கள் எழுத்துப்பிழையுடன் சொற்களை உருவாக்குவார்களானால் அது முரண்நகையானதுதான். ஆனால் அவர்கள் குறிப்பதி இரும்பைத் தானா தெரியவில்லை. மேலும் இதனை எப்படி வளர்த்தெடுப்பது என்றும் தெரியவில்லை. --கோபி 19:35, 22 ஆகஸ்ட் 2006 (UTC)

குரோமியம் தொடர்பான கட்டுரையில் சிறுதகவலாக மட்டுமே இப்பக்கத்தில் உள்ள விடயம் அமையலாம். --கோபி 19:41, 22 ஆகஸ்ட் 2006 (UTC)

இது போன்ற கட்டுரைகளை உருவாக்கும் அடையாளம் காட்டாத பயனர், அவரது பேச்சுப் பக்க தகவல்களுக்கு மறுமொழி அளிக்காமல் இருக்கிறார். இது போன்ற ஒற்றை வரிக் கட்டுரைகளால் பயன் இல்லை என்பதே என் கருத்து. அவரது மறுமொழிக்கு சிறிது காலம் அவகாசம் விட்டு பக்கத்தை நீக்கலாம்--ரவி 23:00, 22 ஆகஸ்ட் 2006 (UTC)

  நவீன தமிழ் அருஞ்சொற்பொருள் இல் நீலிறும்பு எனவே தரப்பட்டுள்ளது. இது சரிதானா என்பது தெரியவில்லை. பொறுத்திருங்கள். செல்வாவின் கருத்தையும் கேட்போம்.--Kanags 23:39, 22 ஆகஸ்ட் 2006 (UTC)

தனிமங்களின் தமிழ்ப் பெயர்கள் கட்டுரைக்கு இதனை redirect செய்தால் பொருத்தமானது. அப்படி redirect செய்யும் போது இப்பேச்சுப் பக்கத்தை நீக்க வேண்டுமா? --கோபி 17:28, 23 ஆகஸ்ட் 2006 (UTC)

  கோபி, redirect செய்வதைவிட இக்கட்டுரையை (பேச்சு உட்பட) நீக்குவது சிறந்தது.--Kanags 22:53, 23 ஆகஸ்ட் 2006 (UTC)

தனிமங்களின் தமிழ்ப் பெயர்கள் கட்டுரைக்கு இங்கிருந்து வழிமாற்றுவது அவசியமற்றது. நீலிறும்பு என்ற பெயரை ஏற்புடையதாகக் கொண்டால், வேண்டுமானால், குரோமியம் கட்டுரைக்கு வழிமாற்றலாம். தேடப்படும் எல்லா சொற்களுக்கும் கட்டுரைகளோ வழிமாற்றுப் பக்கங்களோ அமைக்க அவசியமில்லை--ரவி 22:58, 23 ஆகஸ்ட் 2006 (UTC)

வன்தங்கம், நீலுறும்பு உட்பட பல தனிமப் பெயர்கள் தமிழில் அநாமதேயப் பயனரால் உருவாக்கப்படுவதை பலரும் அவதானித்திருப்பீர்கள். அவர் ஒரு புனைபெயரிலாவது பயனர் பக்கம் உருவாக்க முன்வராததும் ஆங்கிலமும் இணைந்த தலைப்புக்களை இட்டதும் எரிச்சலூட்டுவதாக இருந்தாலும் அறிவியற் தமிழ் தொடர்பில் கவனமெடுத்து, தனித்தமிழ்ச் சொற்களை உருவாக்க அல்லது பரவலாக அறிமுகப்படுத்த உழைக்கின்றமையால் நாம் அவர் அறிமுகப்படுத்திய சொற்களை முழுமையாக நீக்குவது அவ்வளவு நல்லதல்ல. ஆனால் பொதுவாக அறியப்படாத சொற் தலைப்புக்களில் விக்கிக் கட்டுரைகளை அமைப்பது பொருத்தமில்லை. மேலும் நீலுறும்பை (உதாரணத்துக்கு) குரோமியத்துக்கு வழிமாற்றினால் அதனால் அதிக பயனில்லை. ஏனெனில் வழிமாற்றப் பக்கங்கள் பெரும்பாலும் இணையத்தில் தேடுபவர்களை மனதிற் கொண்டே உருவாக்கப்பட்டுள்ளன. நீலுறும்பு என்ற சொல்லை அறிந்து அதனைத் தேடுபவர் வெறுமனே குரோமியம் பற்றி அறிவதை விட தனிமங்களின் தமிழ்ப் பெயர்கள் பற்றிய அறிமுகம் பெறுவதே பொருத்தமானது. மேலும் நீலுறும்பு என்பது (நான் அறிந்தவரை) குரோமியத்துக்கு ஏற்றுக் கொண்ட பெயரென்று இல்லையே! மேலும் விக்கிபீடியாவானது புதிய சொற்களை அறிமுகப்படுத்தும் இடமும் இல்லை. ஆனால் ஏனைய பக்கங்களுக்கு குந்தகம் விளைவிக்காத வகையில் ஒரு கட்டுரையும் சில வழிமாற்றப் பக்கங்களும் அமைக்கப்படுவதால் விக்கிபீடியாவின் தரத்தில் எந்த குறைவும் நேர்ந்துவிடாது. அவ்வாறு எண்ணியே தனிமங்களின் தமிழ்ப் பெயர்கள் எனும் பக்கத்தை நான் உருவாக்கினேன். ஆதலால் வன்தங்கம், நீலுறும்பு, அடரியம், கருகன் போன்ற பக்கங்களின் உள்ளடக்கங்களை தனிமங்களின் தமிழ்ப் பெயர்கள் பக்கத்தில் இட்டுவிட்டுக் குறித்த பக்கங்களை அப்பக்கத்துக்கு வழிமாற்றுவதே பொருத்தமானது எனப் பரிந்துரைக்கிறேன். அவ்வாறு வழிமாற்றும்போது குறித்த பக்கங்களின் பேச்சுப் பக்கங்களை நீக்க வேண்டுமா இல்லையா என்ற என் சந்தேகத்துக்கு இன்னும் பதில் கிடைக்கவில்லை. :-( --கோபி 13:21, 24 ஆகஸ்ட் 2006 (UTC)

(இல்லையேல் அப்பக்கங்களை நீக்கிவிட்டு குறித்த அநாமதேயப் பயனருக்கு விக்சனரியைப் பரிந்துரைப்பதே பொருத்தமானது) --கோபி 13:21, 24 ஆகஸ்ட் 2006 (UTC)

இப்பயனர் தனிமங்கள் குறித்து தமிழ்ப்பெயரில் தொடங்கிய அனைத்துக் கட்டுரைகளையும் கோபி சொன்னவாறு தனிமங்களின் தமிழ் பெயர்கள் கட்டுரைகளுக்கு வழிமாற்றலாம். இந்தப் பேச்சுப் பக்கத்தை மட்டும் அழிக்காமல் வைக்கலாம் (விரிவான விளக்கங்கள் இருப்பதால்). பிற கட்டுரைகள், பேச்சுப் பக்கங்களை அழிக்கும் போது இப்பேச்சுப் பக்கத்திற்கான இணைப்பை நீக்கல் குறிப்பில் தெரிவிக்கலாம்--ரவி 18:45, 24 ஆகஸ்ட் 2006 (UTC)

இப்பேச்சுப் பக்கத்தை வெட்டி தனிமங்களின் தமிழ்ப் பெயர்கள் பக்கத்தில் ஒட்டி விடலாமா? கோபி 18:52, 24 ஆகஸ்ட் 2006 (UTC)

இப்பக்கத்தை படியெடுத்து அங்கு ஒரு உசாத்துணைக்கு ஒட்டலாம். இப்பக்கத்தை அழிக்க வேண்டாம் என்றே தோன்றுகிறது. தீர்க்கமான நிலை ஒன்றும் இல்லை.--ரவி 18:56, 24 ஆகஸ்ட் 2006 (UTC)

    அவ்வாறே செய்து விடுங்கள். நன்றி. கோபி 19:01, 24 ஆகஸ்ட் 2006 (UTC)

  நவீன தமிழ் அருஞ்சொற்பொருள் இல் நீலிரும்பு, செவ்விரும்பு ஆகியவை திருத்தப்பட்டுள்ளது. இன்னும் சில மாழைகள் தரப்பட்டுள்ளது. நன்றி - தொழில்நுட்பம் இணையம்

நீலிறும்பு கட்டுரையை (பேச்சு உட்பட) நீக்கி விடவும்.--Kanags 12:03, 14 செப்டெம்பர் 2006 (UTC)

இக்கட்டுரையில் தரப்பட்டுள்ள தமிழ்ப் பெயர்கள் அனைத்தும் எளிதில் விளங்கிக் கொள்ளத்தக்க அடிப்படையில் அமையவில்லை. இச்சொற்களை பரிந்துரைத்தது யார்? எப்பொழுது பரிந்துரைக்கப்பட்டது? பரிந்துரைத்தவர்களின் தகுதி, அனுபவம் பற்றி அறியத்தர வேண்டியதும் அவசியம். தமிழ் விக்கிபீடியா, இன்னும் சில இணைய அகராதிகள் தவிர்த்து இவை புழக்கத்தில் உள்ள வேறு அச்சு மற்றும் இணைய அறிவாக்கங்கள் எவை? இச்சொற்களை உருவாக்குவதற்கான தேவை என்ன? புழக்கத்தில் இல்லாத சொல்லை பரப்பும் ஒரு தொடக்க களமாக தமிழ் விக்கிபீடியாவை பயன்படுத்துவது விவாதத்திற்கு உரியது. பெரும்பாலான இப்பதிவுகள் அடையாளம் காட்டாத பயனரால் செய்யப்பட்டிருப்பது ஒர திறந்த உரையாடலுக்கு வழிவகுப்பதாகவும் இல்லை. சர்ச்சைக்குரிய சொற்களை கட்டுரைப் பக்கத்தில் தராமல் பேச்சுப் பக்கத்தில் விவாதித்து முடிவு கண்டு பின்னர் கட்டுரைப் பக்கத்தில் இடுவதே நலம். விவாதத்திற்கு பிறகு சில பெயர்களை மாற்ற வேண்டி வந்தால், பழைய பெயர்களை படித்துச் சென்றவர்களுக்கு குழப்பம் தான் வரும். போன வாரம் ஒரு பெயர் இந்த வாரம் ஒரு பெயர் என்று மாற்றி கொண்டே இராமல், கருத்தொத்த பின் அவற்றை கட்டுரைப் பக்கத்தில் இடம்பெறச்செய்யலாம். --ரவி 13:13, 20 செப்டெம்பர் 2006 (UTC)

### [தொகு] தனிமங்களின் தமிழ்ப் பெயர்கள்

கோபி, நீங்கள் கருநீலியம் என்று உருவாக்கப்பட்டிருந்த கட்டுரையை நீக்கிவிட்டீர்கள். அருள்கூர்ந்து, ஒருவர் நன்னோக்கோடு ஆர்வத்துடன் உருவாக்கிய கட்டுரையை இப்படி உடனே நீக்கினால் அவர்களது ஆர்வம் குறைவது மட்டுமலாமல், அவருடைய பங்களிப்பை மதிக்காததாகும். கட்டுரையில் நல்ல கருத்துக்கள் இருந்தன, மேலும் அது வளரவேண்டிய ஒரு கட்டுரை. நம் கருத்து வேறுபடுவதால், ஒரு கட்டுரையை நீக்குவது தவறு என்பது என் கருத்து. இதனைத் தாங்கள் அருள்கூர்ந்து திறந்த உள்ளத்துடன் எண்ணிப் பார்ப்பீர்கள் என்று எதிர்பார்க்கிறேன். --C.R.Selvakumar 15:57, 27 செப்டெம்பர் 2006 (UTC)செல்வா

  கட்டுரை நிச்சயமாக தகவல்களைக் கொண்டிருந்தது. அதனாற்றான் அதன் உள்ளடக்கத்தை தனிமங்களின் தமிழ்ப் பெயர்கள் பக்கத்தில் பிரதிசெய்த பின்னர் நீக்கினேன்.

  குறித்த பயனர் ஆரம்பத்தில் ஆங்கிலத்தையும் உள்ளடக்கியதாக தலைப்புக்களை இட்டு வந்தார். தொடர்ச்சியான வேண்டுகோள்களின் பின்னர் அதனை நிறுத்தினாலும் ஏற்றுக் கொள்ளப்படாத தமிழ்ப் பெயர்களில் கட்டுரைகளை ஊவாக்கி வருகிறார். இவ்வாறு ஒவ்வொரு முறையும் உருவாக்கும் போதும் இன்று நீங்கள் பேச்சுப் பக்கத்தில் பதிலளித்தது போல பதிலளிப்பதும் பொருத்தமான பெயருக்கு நகர்த்துவதும் ஏனைய பயனர்களால் மேற்கொள்ளப்படுகிறது. உண்மையில் பயனுள்ள விதத்தில் செலவழிய வேண்டிய எமது நேரத்தை இவர் பொறுப்பற்ற விதத்தில் வீணாக்கி வருகிறார். இது ஒரு வகையில் விசமச் செயலாகும். அதாவது ஏனையோரின் நேரம் இவருக்குப் பெறுமதியானதாகத் தெரியவில்லை.

  அவர்தான் ஏனைய அனைவரதும் பங்களிப்பை மதிக்காமற் செயற்படுகிறார். அவர் உருவாக்கிய அனைத்து உள்ளடக்கமும் கவனமாக தனிமங்களின் தமிழ்ப் பெயர்கள் பக்கத்துக்கு நகர்த்தப்படுள்ளன. மேலும் பல பெயர்கள் அப்பக்கத்துக்கு வழிமற்றியாக்கப்பட்டுள்ளன. ஆனால் அவர் அப்பக்கத்தைப் பொருத்தமாகவும் அழகாகவும் விரிவாக்குவதில் ஈடுபடவில்லை. மாறாக தொடர்ந்தும் புதியபக்கங்களை உருவாக்கி வருகிறார்.

  தனிப்பட்ட முறையில் தனிமங்களுக்கு தனிப்பெயர்கள் வைப்பதை நான் மிகவும் விரும்புகிறேன். அதுவும் கருத்துள்ள விதத்தில் வைக்கப்பட்ட பெயர்களை மிகவும் வரவேற்கிறேன். ஆனால் அதற்கான இடம் விக்கிபீடியா அல்ல.

  நன்றி. கோபி 16:12, 27 செப்டெம்பர் 2006 (UTC)

கோபி, உங்கள் மறு மொழியில் பல உண்மைகள் இருப்பதை உணர்கிறேன். எனினும், அந்த பயனர் செய்தது விசமச்செயல் அல்ல என்பது என் கருத்து. ஒருவர் புதிதாக பெயரிட்டுக் கட்டுரை இடும் இடம் விக்கிபீடியா அல்ல என்று அறுதிமொழி இடுதல் சரியென்று தோன்றவில்லை. ஆங்கிலத்திலே சொல் பற்றிய கருத்துக்கள் வேறு தமிழிலே உள்ள கருத்துக்கள் வேறு. ஆங்கிலத்திலே ஒரு சொல் அவர்கள் அகராதியில் இல்லை என்றால் அசொல்லை ஏற்கத் தயங்குவர் (மறுக்கவும் செய்வர்), ஆனால் தமிழில் இவ்வகையான முறைகள் செல்லா. எடுத்துக்காடாக, புது+ஒருசொல் சேர்த்து புத்தாக்கம், புத்தூக்கம், புத்தவா (புது+அவா), புத்தூக்கம், புத்தேற்றம, புத்தெழுச்சி, புத்தூட்டம், புத்திணக்கம், புத்தறிவு, புத்துணர்வு, புத்தழகு, புத்தின்பம், புத்துவகை, என்று பன்னூற்றுக்கணக்கான சொற்களை ஆக்கிப் பயன்படுத்தலாம். இவைகளை அகராதி அகரமுதலிகளில் காணவியலாது. ஆக்கம் கருதி ஒருவர் செய்வதை, அருள்கூர்ந்து மறுக்காமல், ஏற்கும் வழிகளைச் சொல்லி ஊக்குவிப்பதே நல்லது. பல கரணியங்களினால் (காரணங்களினால்), ஒருவர் மறு மொழி தர இயலாமலும் இருக்கலாம். பிறர் நேரத்தை ஒரு பயனர் வீணாக்குகின்றார் என்னும் கருத்தும் மறுபார்வை பெறவேண்டியது. அவர் நோக்கில் நாம்தான் அவர் நேரத்தை வீணாக்குகிறோம் என்றும் எண்ணலாம். நட்புணர்வு பெருகுமாறு, கூட்டுழைப்பு வளருமாறு செயல்படல் வேண்டும் என்பது என் வேண்டுகோள். --C.R.Selvakumar 16:37, 27 செப்டெம்பர் 2006 (UTC)செல்வா

செல்வா, தனிமங்களின் தமிழ்ப் பெயர்கள் கட்டுரையை அவர் சிறப்பாக வளர்த்தெடுக்கலாம். அணுவெண், ஆங்கிலப் பெயர், குறியீடு, தமிழ்ப் பெயர், [எயர்க்காரணம் ஆகியவற்றை உள்ளடக்கும் ஒரு அட்டவணையை அவர் அழகா உருவாக்கலாம். நன்றி. --கோபி 17:21, 27 செப்டெம்பர் 2006 (UTC)

  செல்வா, விக்கிபீடியா கட்டுரைகளை தொகுக்கும்போதும், தளத்தை நிர்வாகிக்கும்போதும் துணிவுடன் செயல்படத் தயங்கக்கூடாது என்பது அடிப்படைக் கொள்கை. அதாவது, ஒருவரின் பங்களிப்பை மாற்றி எழுத அளவுக்கு மீறிய தயக்கம் காட்டக் கூடாது. அப்படி செய்வது பக்கத்தையும், தளத்தையும் மேம்படுத்துவதற்கு தடையாக இருக்கும். முதலில், ஒரு விதயத்தை கவனிக்க வேண்டும். இப்பதிப்புகளை செய்யும் அனாமதேயப் பயனர் துளியும் விக்கிபீடியா நடைமுறைகளை அறிந்தவராகவோ அறிந்து கொள்ள முனைபவராகவோ தெரியவில்லை. ஒரு மாதத்த்துக்கு மேல் நாம் தான் இது குறித்து மாற்றி மாற்றி உரையாடுகிறோமே தவிர, அந்த விதமான மறுமொழியையும் தரவில்லை. கட்டுரையை நகர்த்தினாலும், மாற்றினாலும், நீக்கினாலும், அவரது பேச்சுப் பக்கத்தில் கருத்துக்கு மேல் கருத்து, எச்சரிக்கைக்கு மேல் எச்சரிக்கைக்கு மேல் விட்டாலும், எந்த விதமான எதிர்வினையையும் தருவதில்லை. இவ்வாறான போக்கு, பிற பயனர்களை குழப்பவும் எரிச்சல் அடைய வைக்கவுமே உதவும். அவரது பங்களிப்புகள் மேல் நமக்கு இருக்கும் அக்கறையில் அவருக்கு கொஞ்சமாவது இருந்தால், முதலில் இப்பேச்சுப் பக்க உரையாடலில் பங்கெடுக்கட்டும். அதை விடுத்து, அவர் பாட்டுக்கு வந்து அவருக்குத் தோன்றியவாறு கட்டுரைகளை பதித்து கொண்டு சென்றால், துப்புரவுப் பணியில் ஈடுபடும் நிர்வாகிக்கு என்ன தோன்றுகிறதோ அதை தான் செய்ய முடியும். இது வரை அவர் செய்த எநத ஒரு பயனுள்ள பங்களிப்பையும் அழிக்கவில்லை. தகுந்த பக்கங்களுக்கு நகர்த்தி தொகுத்து தான் வைத்திருக்கிறோம். இது முற்றிலும் விக்கி நடைமுறைகளுக்கு உட்பட்டதே. இப்படி தொடர்ந்து நகர்த்த வைத்து அவர் பிற பயனர்களின் நேரத்தை வீண்டிக்கிறார் என்பதே என் கருத்தும். இந்த உரையாடலுக்கும் அவர் பதில் சொல்லாமல் தொடர்ந்து செயல்படுவாரானால், என்ன செய்யலாம் என்று பிற பயனர்கள் தான் சொல்ல வேண்டும். கோபியின் செயல்பாடுகள் முழுக்க நியாயமானது. Wikipedia cannot be let like a scrap book. While intending to contribute in wikipedia, one should atleast try to show signs of trying to understand this medium and how it functions. Please suggest how else we can respond to an anonymous user who doesn't care to others suggestions--ரவி 18:21, 27 செப்டெம்பர் 2006 (UTC)

ரவி, பெயர் தெரியாத அந்த பயனர் செய்தது விசமத்தனம் இல்லை என்பது என் கருத்து. அவர் கட்டுரையை இட்டவுடன் நீக்கியது சரியாக எனக்கு படவில்லை. விக்கியின் 'துணிவுடன் செயல்படத் தயங்கக்கூடாது' என்னும் கொள்கைகளை நானறிந்த முறையிலும், த.வியின் வளர்ச்சியைக் கருத்திலும் கொண்டு பார்கையில் உங்களுடன் உடன்பட முடியவில்லை. நீங்களும், கோபியும், சிவகுமார் போன்றவர்களும் செய்யும் பணியை மதிக்கின்றேன். ஆனால் ஓரளவுக்கு பிற பயனர்களின் பின்னூட்டையும் கேட்டு செயல்படுதல் நலம். அப்பயனர் யாரென்று தெரியவில்லை, அவர் இன்னமும் மறுமொழி தருபவராக ஏன் இல்லை என்பதும் விளங்க வில்லை. ஆனால் த.விக்கு நல்ல ஆக்கங்கள் தரக்கூடியவராக இருப்பார் என்றே எண்ணுகிறேன். த.வியின் தரத்தில் எனக்கும் மிகுந்த ஈடுபாடு உண்டு, ஆனால் இந்த நீக்கல் தவறானது. கட்டுரையை ஆசுமியம் என்னும் தலைப்பிலாவது மாற்றியிருக்கலாம் என்பது என்கருத்து. --C.R.Selvakumar 21:23, 27 செப்டெம்பர் 2006 (UTC)செல்வா

செல்வா, அவரது அனைத்துப் பங்களிப்புகளும் இத்துறை சார்ந்தே இருக்கின்றன. அறிவுப்பூர்வமாகவும் உள்ளன. ஆனால், விக்கி நடைமுறைகளை கண்டு கொள்ளாமல் அவர் தொடர்ந்து செயல்படுவது தான் கருத்துப் பரிமாற்ற இடைவெளிக்கு காரணம். தற்போதைக்கு, ஒரு தீர்வாக அவரது பங்களிப்புகளை இங்கு குவித்து வைத்துள்ளோம். நாளை, ஆங்கிலப் பெயர்களில் தனித் தனியாக தனிமங்களுக்கு ஓரளவாவது விரிவாக கட்டுரைகள் உருவாக்கப்படும்போது, நிச்சயம் இங்கு உள்ள கருத்துக்களை எடுத்தாளுவோம். ஆனால், தமிழ்ப் பெயரையும் குறைவான தகவல்களையும் மட்டுமே கொண்டு பல பக்கங்களை அவர் உருவாக்கும்போது அவற்றை ஆங்கிலப் பெயர் பக்கங்களுக்கு நகர்த்துவது அவ்வளவு உடன்பாடானதாக இருக்காது. தனிமங்களை பற்றிய தகவல்களை தேடி வருபவர்கள் அதை பற்றிய கூடுதல் வேதித் தகவல்களையும் பெற விரும்புவர். அத்தகைய கட்டுரைகள் இன்னும் உருவாக்கப்படாத நிலையில், அவரது பங்களிப்புகளை இந்தப் பக்கத்தில் தொகுத்து வைப்பதே நலம் என்று கருதுகிறோம். தனிப்பட்ட முறையில், இனி பக்கங்களை நீக்கும்போது கூடுதல் கவனம் எடுக்கிறேன் என்று மட்டும் உறுதி சொல்ல முடியும். நன்றி, செல்வா--ரவி 21:56, 27 செப்டெம்பர் 2006 (UTC)

## [தொகு] பயனரின் போக்கு கவலைக்கு இடம் தருகின்றது

இக்கட்டுரையில் ஏற்றுக்கொள்ள இயலாதன பல உள்ளன. கருத்துக்களை முன்னிடும் பயனர், ஏனோ உரையாடலில் பங்கு கொள்ள மறுக்கிறார். எத்தனையோ முறை எடுத்தியம்பியும், உரையாட முன்வருவதாகத ்தெரியவில்லை. ஏதோ ஓரிடத்திலே மோகன்ராஜ் என்பவர் பெயரில் இட்ட கருத்துக்குக் பதிலளித்தாரோ என்னவோ. இங்கே இடப்பட்ட கருத்துக்களுக்கு மறுமொழி தராததால், மேலும் மாற்றுக் கருத்துக்கள் இடத்தயங்குகிறேன். இப்படிப் பெயர்களை அவர் தம் பாட்டுக்கு இடுவது முறையல்ல என்று கருதுகிறேன். --C.R.Selvakumar 15:05, 5 அக்டோபர் 2006 (UTC) செல்வா

அன்புள்ள செல்வக்குமார் அவர்களே

தனிமங்கள் பெயர்களை கலந்தாலோசிக்கலாம். பெயர்கள் பொறுந்தாதிருப்பின் அவைகளை மாற்றலாம். தமிழ் கலைச்சொல்லாக்கத்தில் முயற்சிகள் தீவிரமாக இல்லை. அரசாங்கம் ஜாதி அரசியலில் வேலையாக உள்ளது. தமிழ் வளர்ச்சியில் இல்லை. ஆகையால் இது முற்றிலும் தனியார் தன்னிச்சையான முயற்சி. பெயர்களை நன்கு யோசனைகளுடன் இடப்பட்டன. பல்வேறு அகராதிகள் மேற்கோளிடப்பட்டன. அவைகள் சரியில்லை என தோன்றினால் மாற்றலாம். உறுதியான பெயர்கள் நிலைப்படுத்துவது நல்லது. TamilVuவில்லேயே முரண்பாடுகள் உள்ளன. புதுப்பிக்கப்படுவதில்லை. நிலைப்படுத்தப்பட்ட பெயர்களை geocities.com/tamildictionary யில் புதுப்பிப்பேன்.

நன்றி, வணக்கம் ராஜ் (தொழில்நுட்பம் இணையம்)

## [தொகு] மறுமொழி

அன்புள்ள ராஜ் அவர்களே,

வணக்கம். தாங்கள் உரையாடலில் கலந்துகொள்ள வருவது அறிந்து மகிழ்ச்சி. தனிமங்களின் பெயர்களைப்பற்றி விக்கியில் எப்படி ஆளுவது நல்லது என்று பலரும் (நான் உட்பட) கருத்துக்கள் தெரிவித்துள்ளனர். அவைகளை நீங்கள் பார்க்க வேண்டும் என வேண்டுகிறேன். தனிமங்கள் 92க்கும் தூய தமிழ்ப் பெயர்களை, 1971-1972ஆம் ஆண்டுகளில் உறுதி செய்யப்பட்டு, பிற அறிவியல் பொறியியல் சொற்களோடு சேர்த்தி 5000 (ஐயாரம்) சொற்களுக்கும் மிகுதியாய்த் ஆக்கித்தொகுத்து வா.செ. குழைந்தைசாமி அவர்கள் தலைமையில் வெளியிடப்பட்டது. இது நான் கிண்டி பொறியியல் கல்லூரித் தமிழ் மன்றச் செயலாளராக இருந்தபொழுது, கிழைமைதோறும் (வாரந்தோறும்) கூடி பல்வேறு கோணங்களிலே கருத்துரையாடி தேர்ந்து தொகுத்தவை. பங்கு கொண்டவர்களில் முனைவர் பொன்னவைக்கோ (முன்னாள் TamilVU இயக்குநர்), முனைவர் நக்கீரன், முனைவர் செந்தமிழ்க்கோதை, முனைவர் வேந்தன் மற்றும் 7-10 பொறியியல் மாணவர்கள் குறிப்பிடத்தக்கவர்கள். வா.செ.கு அவர்களும் இக் கிழமைக் கூட்டங்களுக்கு அவ்வப்பொழுது வருவார். எனவே தனித்தமிழ் பெயர்களைத் தனிமங்களுக்கு இடுவது பற்றி நன்கு அறிவேன். தமிழில் ஏற்ற சொற்கள் இருப்பதை இன்றும் வரவேற்கிறேன். ஆனால், பொதுப்பயன்பாட்டுக்கு, ஆங்கிலவழி வழங்கும் பெயர்களையே மிகப்பெரும்பாலும் ஆளுவது நல்லது என பரிந்துரைக்கிறேன். தனித்தமிழ்ப் பெயர்கள் சூட்டும் பொழுதும் (ஏற்கனவே இவை உள்ளன), ஒருவர் தேர்தெடுக்கும் சொற்களை ஏன் எதற்காக என்னும் கரணியங்களை (காரணங்களை) எடுத்தியம்பி முன்வைத்து, பின்னர் ஓரளவுக்குப் போதிய கருத்துரையாடிய பின்னரே இத்தகு அடிப்படைச் சொற்களை ஆளவேண்டும் (பட்டியலில் சேர்க்க வேண்டும்) என்பது என் கருத்து. அறிவியல் உலகிலும் இப்படித்தான், முதலில் கருத்தை முன்வைத்து, பின் திறனாய்வு செய்து ஏற்றுக்கொள்ளப்படுகின்றது. எடுத்துக்காட்டாக நைட்ரஜனுக்கு ருசகரம், இலவணவாயு என இப்பட்டியலில் குறிக்கப்பட்டுள்ளது. இது தமிழ் போலவும் இல்லை, பொருளும் பொதுமக்களுக்கு விளங்குவது கடினம். சிலிக்கான் என்பதற்கு மண்ணியம் என பட்டியலில் உள்ளது, முன்னர் நாங்கள் மணலம் என்றோம். மண்ணியம் என்பதும் நல்ல சொல்தான். என் கேள்வி, இவ்வகைச் சொற்களை, சொல்வேறுபாடுகளை எப்படி முடிவு செய்வது? மேலும் பல சொற்களுக்கு, இங்கே இடப்பட்ட சொற்கள் பொருந்துவதா என்பது பற்றியெல்லாம், சற்று பொறுமையாகவும், ஈடுபாடு, துறையறிவோடும் கருத்துரையாட வேண்டும். பொதுச்சொற்களாக தனிமங்களுக்கு ஆங்கிலவழி கலைச்சொற்களை ஆளுவதே சிறந்தது, ஆனால் தமிழ்ப்பெயர்களை (முறைப்படி தேர்வு செய்தபின்) குறித்து வைத்தல் நல்லதே என்பது என் கருத்து.----C.R.Selvakumar 14:46, 10 அக்டோபர் 2006 (UTC)செல்வா

அன்புள்ள செல்வக்குமார் அவர்களே,

ருசகரம், லவணவாயு என்கிற பெயர்கள இணையத்தில் Google தேடல் மூலமாக கண்டுபிடித்து அப்படியே இட்டேன். valava.blogspot.com என்கிற இணையதளத்தில் குறிப்பிடிருந்த தனிமங்கள் பெயர்களை மாற்றாமல் அப்படியே இட்டேன். லவணவாயு சென்னை பேரகராதியில் குறிப்பிடப்பட்டது. இத்தனிமங்களின் தூயத் தமிழ்ச் சொற்களை அறிந்தால் அவைகளை இங்கு இட்டால் நன்று.

Potassium/வெடியம் என்கிற பெயர் LIFCO ஆங்கிலம் - தமிழ் அகராதியில் <Rubidium = வெடியம் போன்ற தனிமம்/An element resembling potassium> என்கிற விவரத்திலிருந்து அப்படியே இட்டேன்.

மற்ற சொற்களுக்கு நிறம் / தோற்றம் போன்ற இயற்பியல் பண்புகளைப் பார்த்து இட்டேன்.

இங்குள்ள தனிமங்களின் இடுகைகள் உறுதியில்லை, நிலைப்பாக இல்லை. இத்துறைக்கு உங்களுக்கு முதலதிகாரம் உண்டு. எனது நோக்கம் தமிழ் தனிமப்பெயர்ச்சொற்களின் சீன மொழி போல் உள்ளது போல் தோன்றி நிலைப்படுத்த வேண்டும்.

சொல்லுபயோகத்தில் ஆங்கிலச் சொல்லின் மேற்கோள் அடைக்குறிகளில் அவசியம் என்பது என் கருத்து. உதாரம் <உயிரியம் (oxygen)>.

தமிழ் சொற்களில் பயன் என்னவென்றால் உச்சரிப்பது, வாசிப்பது, எழுதுவது எல்லாமே சுலபம். உதாரணம் Stroncium என்கிற ஆங்கிலச் சொல்லின் <ஸ்ட்ரான்சியம்> என்கிற தமிழ் ஒலிபெயர்ப்பை வாசிப்பது கடினம். ஆனால் <சிதறியம் (stroncium)> (இத்தமிழ்ச் சொல்லை தேவையென்றால் மாற்றலாம்) ஆங்கில மேற்கொள்ளுடன் படிப்பது சுலபம். Molybdenum என்கிற தமிழ் ஒலிபெயர்ப்பை வாசிப்பது, உச்சரிப்பதும் கடினம்.

சீன மொழியிலும் அதே காரணத்தால் தான் சீன சொற்கள் உருவாக்கப்பட்டது. ஆனால் இவைகள் எல்லாம் சீன மொழி அறிவியல் ஆணையத்தால் நிலைப்படுத்தப்பட்டது.

தமிழில் அவ்வாறு இதுவரையில்லை.

TamilVuவில் ஒலிபெயர்ப்பு சொற்கள் மட்டும்தான் குறிப்பிடப்பட்டுள்ளன.

மேற்படி சொன்னதுபோல் இப்பட்டியல் உறுதியில்லை. இது ஒரு தொடக்கம். சொற்கள் உறுதியாக நான் geocities.com/tamildictionary ஆகிய தளத்திலும் புதுப்பிப்பேன். அவ்வாறு இணையத்தில் தமிழ் தேடலிட்டால் கிடைக்கும்.

நீங்களும் தேவைக்கேற்ப மாற்றும் சொற்களை நான் geocities.com தளத்தில் புதிப்பிப்பேன்.

இப்படிக்கு உண்மையுடன், ராஜ்

## [தொகு] dispute check

இதில் உள்ள தனிமப் பெயர்கள் தனி நபர் பரிந்துரையாக இருப்பதாலும் பிறர் சில மாற்றுக் கருத்துக்கள் கொண்டிருப்பதாலும் இது அதிகாரப்பூர்வமான தமிழ்த் தனிம்ப் பெயர்கள் இல்லை என்று தெளிவுபடுத்த வேண்டியது அவசியம். இதற்காக disputecheck வார்ப்புரு இட்டிருக்கிறேன். வார்ப்புருவின் அறிவிப்பு பொருந்தவில்லை என்றால் வேறு பொருத்தமான அறிவிப்புகளை இட வேண்டும்.--Ravidreams 16:33, 15 நவம்பர் 2006 (UTC)

"http://ta.wikipedia.org../../../%E0%AE%A4/%E0%AE%A9/%E0%AE%BF/%E0%AE%AA%E0%AF%87%E0%AE%9A%E0%AF%8D%E0%AE%9A%E0%AF%81%7E%E0%AE%A4%E0%AE%A9%E0%AE%BF%E0%AE%AE%E0%AE%99%E0%AF%8D%E0%AE%95%E0%AE%B3%E0%AE%BF%E0%AE%A9%E0%AF%8D_%E0%AE%A4%E0%AE%AE%E0%AE%BF%E0%AE%B4%E0%AF%8D%E0%AE%AA%E0%AF%8D_%E0%AE%AA%E0%AF%86%E0%AE%AF%E0%AE%B0%E0%AF%8D%E0%AE%95%E0%AE%B3%E0%AF%8D.html" இலிருந்து மீள்விக்கப்பட்டது

##### Views

- கட்டுரை
- உரையாடல்
- நடைமுறையிலுள்ள திருத்தம்

##### தேடு